Na temelju članka 35. stavka 5. Zakona o lokalnoj i područnoj (regionalnoj) samoupravi („ Narodne novine“ (br. NN 33/01, 60/01 – vjerodostojno tumačenje 129/05, 109/07, 125/08, 36/09, 150/11, 144/12, 19/13 – pročišćeni tekst 137/15 – ispravak , 123/17, 98/19, 144/20) i članka 29. Statuta Općine Pojezerje („Službeni glasnik Dubrovačko-neretvanske županije“ broj 6/13 i 5/18), Općinsko vijeće Općine Pojezerje , na 2. sjednici održanoj 22.07.2021. godine, donosi

**ODLUKU**

osnivanju Udruge koja bi okupljala sve OPG- ove na području Općine Pojezerje

Članak 1.

Ovom Odlukom utvrđuje se osnivanje Udruge koja bi okupljala sve OPG-ove na području Općine Pojezerje u svrhu razvoja poljoprivrede, vinarstva i ruralnog turizma na području Općine Pojezerje

Članak 2.

Osnivač Udruge je Općina Pojezerje.

Članak 3.

Ova Odluka stupa na snagu danom donošenja, a objavit će se u „Službenom glasniku

Dubrovačko-neretvanske županije“.

Klasa:007-01/21-01/01   
Urbroj:2148-04-21-1   
U Otrić Seocima, 22.07.2021.

Predsjednica Općinskog vijeća

Zrinka Antunović Čotić

**OBRAZLOŽENJE**

Udruga bi bila nositelj aktivnosti i djelatnosti koje se odnose na razvoj poljoprivrede, vinarstva, promociju i razvoj ruralnog turizma i očuvanje tradicijskih vrijednosti. Posebni je naglasak na organizaciji manifestacija i događaja te edukaciji OPG-ova u apliciranju na EU mjere za razvoj poljoprivrede, vinarstva i ruralnog turizma s ciljem kontinuiranog podizanja kvalitete, edukacije, obogaćivanja sadržaja i promocije.

Predsjednica Općinskog vijeća

Zrinka Antunović Čotić